তিনি আরও বলেন, বঙ্গবন্ধুকে অপমান করার উদ্দেশ্যে পরিকল্পিতভাবে তার শরীরে অবাঙালি পাকিস্তানিদের পোশাক জুড়ে দিয়ে বিকৃত ছবি উপস্থাপন করেছেন এম এ লতিফ। বাদি এম এ লতিফের একান্ত সচিবকে ফোন করে এ ব্যাপারে ক্ষমা চেয়ে ছবি সংশোধনের আহ্বান জানিয়েছিলেন। কিন্তু আসামি এম এ লতিফ ক্ষমা চাওয়ার কোন উদ্যোগ নেননি। আসামি ইচ্ছাকৃতভাবে বঙ্গবন্ধুর ছবি বিকৃত করে ফৌজদারি অপরাধ করেছেন বলে মনে করেন বাদি। এজন্য তিনি এক হাজার কোটি টাকার মানহানি করেছেন।